कोरस चा इक जोरैं काशन देने आली लम्मी बाज कड्ढदा ऐ जियां सावधान आक्खा दा होऐ। ते फी तेज चल आक्खै। ओ ए लफज बोलग नेईं सिर्फ अवाज इस चाल्ली कड्ढग। नुआड़ी बाजा पर सारे इक जलूस दी शक्ल इच चलन लगी पौंदे न। हजूम च जनानियां बी शामल होई जंदियां न ते बुड्ढे बी ते फी इक ते दो बी। जलूस इयां चला दा ऐ जियां पंद्राह् अगस्त जां छब्बी जनवरी उप्पर कोई बैंड पार्टी चला दी होऐ ते बैंड मास्टर कदैं लोके अल ते कदैं पार्टी अल मुंह् करी-करी कर्तब दस्सा दा होऐ। मंच दे मझाटै आइयै जलूस चा इक आदमी छुत्त कीत्ता निकलदा ऐ ते उच्चे मचान्ना पर जाई चढ़दा ऐ ते फी बोलन लगदा ऐ।